SAWAD ขยายสินเชื่อดอกเบี้ยต่ำ พยุงคนไทยฝ่าวิกฤตโควิด-19
“ศรีสวัสดิ์ เงินสดทันใจ” ขานรับนโยบายรัฐต่อโปรโมชั่นสินเชื่อจำนำทะเบียนรถมอเตอร์ไซค์ - รับรีไฟแนนซ์ ดอกเบี้ยต่ำ 0.49% ต่อเดือน หรืออัตราดอกเบี้ยลดต้นลดดอกเพียง 10.58% ต่อปี ถึง 31 ส.ค. นี้
1 ก.ค. 2564

นางสาวธิดา แก้วบุตตา ผู้อำนวยการฝ่ายกลยุทธ์องค์กรบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD เปิดเผยว่า บริษัทต้องการที่จะมีส่วนร่วมในการช่วยเหลือและแก้ปัญหาหนี้ครัวเรือนโดยโจทย์สำคัญที่เป็นอุปสรรคคือการเข้าถึงแหล่งเงินกู้ในระบบ ทั้งนี้ “ศรีสวัสดิ์ เงินสดทันใจ” จึงพร้อมช่วยเหลือประชาชนคนไทยเป็นการเร่งด่วนในช่วงวิกฤตโควิด ด้วยการต่อโปรโมชั่นสินเชื่อจำนำทะเบียนรถมอเตอร์ไซค์และรับรีไฟแนนซ์ ดอกเบี้ยคงที่ 0.49% ต่อเดือนหรือเทียบเท่ากับอัตราดอกเบี้ยลดต้นลดดอกเพียง 10.58% ต่อปีเท่านั้น
โดยขยายระยะเวลาสิ้นสุดถึงวันที่ 31 สิงหาคม 2564 นับเป็นการช่วยเหลือผู้มีรายได้น้อยให้เข้าถึงแหล่งเงินทุน ได้รับดอกเบี้ยที่เป็นธรรมและผลักดันให้เกิดสภาพคล่องของกิจกรรมทางเศรษฐกิจที่เป็นกลไกสำคัญในการเดินหน้าประเทศได้ต่อไป
“จากข้อมูลของกระทรวงการคลังและแบงก์ชาติที่ต้องการเร่งแก้ภาพใหญ่ทางเศรษฐกิจ โดยเฉพาะการลดภาระหนี้ครัวเรือนในระดับสูงเกือบ 90% การปรับลดดอกเบี้ยของนอนแบงก์สามารถตอบรับและทำได้ทันที แม้ผลที่ตามมาอาจกระทบต่อรายได้จากดอกเบี้ยที่จะลดลง แต่เมื่อเทียบกับความเป็นอยู่ของประชาชนในยามวิกฤตแบบนี้ เรามองว่าการช่วยเหลือสำคัญมากกว่าหากประชาชนเข้าถึงแหล่งเงินเพื่อพยุงตัวเองให้อยู่ได้และอยู่รอด ภาคธุรกิจก็อยู่ได้ เชื่อว่าการปรับลดดอกเบี้ยครั้งนี้จะเป็นจุดเล็กๆที่เติมความหวัง แต่บริษัทก็พร้อมที่จะช่วยเหลือประชาชนเพื่อเดินเคียงข้างคนไทยตลอดไป และด้วยจำนวนสาขาให้บริการที่มีอยู่ในเกือบทุกตำบลและทุกอำเภอในประเทศไทย เราเชื่อมั่นว่าเราจะเป็นจุดที่ลูกค้าเข้าถึงได้โดยง่าย” ธิดา กล่าว
ทั้งนี้ลูกค้าที่สนใจโปรโมชั่นสินเชื่อจำนำทะเบียนรถมอเตอร์ไซค์หรือผ่อนอยู่ก็ย้ายมาอยู่กับ “ศรีสวัสดิ์ เงินสดทันใจได้” ดอกเบี้ยต่ำ กู้หมื่นจ่ายดอกเบี้ยเพียงเดือนละ 49 บาท สามารถเข้าร่วมโครงการได้ที่สาขาของศรีสวัสดิ์ เงินสดทันใจทั่วประเทศกว่า 5,000 สาขา หรือที่ธนาคารออมสินกว่า 550 สาขา สามารถติดตามรายละเอียดได้ที่เว็บไซต์ www.sawad.co.th และทุกช่องทางการติดต่อสื่อสารของบริษัทฯหรือโทร. 1652